text: सरकार की डिजिटल इंडिया पहल के साथ आयकर विभाग एक ऐसा मोबाइल APP बना रहा है जिसके जरिए टैक्सपेयर इनकम टैक्स का भुगतान कर सकेंगे साथ ही पैन के लिए आवेदन भी स्मार्टफोन से ही किया जा सकेगा। इसके साथ ही विभाग E-KYC के आधार पर आवेदक को PAN कुछ ही मिनटों में जारी करने की एक परियोजना पर काम कर रहा है। इससे लोगों के लिए स्थायी खाता संख्या (PAN) हासिल करना आसान होगा और ज्यादा से ज्यादा लोग टैक्स दायरे में आएंगे।